Fiskelus

Fiskelus (Argulloida, Branchiura), navngitt etter deres liv som parasitter på fisk (engelsk: fish lice) er en gruppe på sub-klasse- og orden-nivå av krepsdyr innenfor klassen Maxillopoda, med om lag 173 arter. Underklassen Branchiura har bare en orden - Argulloida.  En annen av undergruppene, ordenen Cyclida, er utdødd og levde fra karbon til kritt. Gruppen ble oppdaget allerede i 1864. De er ganske nært beslektet med tungmasker.

Fiskelus lever stort sett på fisk i ferskvann, bare slekten Argulus har marine arter i saltvann.Hans G Hansson, NEAT  - Krepsdyrarter i Atlanterhavet og Skandinavia, South Scandinavian Marine Crustacea check-list, Tjärnö marinbiologiske laboratorium, Gøteborgs universitet, Sverige 1990, revidert 1996, utgave 1998. Besøkt oktober 2017. Tre arter fiskelus av denne slekten finnes i Norden hvorav to i Norge, nemlig artene stor fiskelus og liten fiskelus.  Til tross for navnet er lakselus (Lepeophtheirus salmonis) ikke en type fiskelus, det er snarere en slags hoppekreps.

Anatomien er særegen, kroppen er sammenklemt og et stort skjold dekker det meste av kroppen. Inndelingen i hode, kropp (thorax) og bakkropp (abdomen) er samtidig tydelig. Artene er mellomstore, de blir 1 - 10 mm lange, men de fleste artene er i det nedre spennet. Øynene er store og tydelige, og de har også et naupilus-øye. Begge antenne-parene er omdannet til haker som holder fiskelusen fast i vertsdyret.

Hele gruppen består av individer som lever som parasitter på større dyr, i regelen fisk, men også tidvis på for eksempel rumpetroll, og i noen tilfeller på blekksprut.Hans G Hansson, NEAT  - Krepsdyrarter i Atlanterhavet og Skandinavia, South Scandinavian Marine Crustacea check-list, Tjärnö marinbiologiske laboratorium, Gøteborgs universitet, Sverige 1990, revidert 1996, utgave 1998. Besøkt oktober 2017.

 Taksonomi 
Taksonomien til Maxillopoda er komplisert og usikker siden mange av gruppene ikke hav vært kjent lenge. Det er generelt omstridt å fin-inndele organismer taksonomisk. En vanlig oppdeling anerkjenner Fiskelus som en av seks undergrupper under Maxillopoda, som igjen er en av seks ulike klasser av krepsdyr - der forøvrig storkrepser (Malacostraca) er den mest artsrike gruppen etterfulgt av Maxillopoda. En moderne oppdatering av systematikken gis av Martin og DavisDais, George E., Martin, Joel W.: An Updated Classification of the Recent Crustacea , Natural History Museum of Los Angeles County 2001, side 1-132, som følgende oversikt følger ned til nivået orden, mens lavere nivåer i enkelte tilfeller følger Catalogue of Life: Bisby F.A., Roskov Y.R., Orrell T.M., Nicolson D., Paglinawan L.E., Bailly N., Kirk P.M., Bourgoin T., Baillargeon G., Ouvrard D. (red.): «Species 2000 & ITIS Catalogue of Life: 2011 Annual Checklist» - Species 2000. Reading, Storbritannia.

 Rekke: krepsdyr (Crustacea) -  arter Brünnich, 1772
 Klasse: Maxillopoda - mulig parafyletisk, + arter Dahl, 1956
 [...]
 Underklasse fiskelus (Branchiura) - fiskeparasitter, 173 arter
 Orden Arguloida
 Familie Argulidae
 Slekt fiskelusslekten, Argulus
 Argulus alosae
 Argulus americanus
 Argulus appendiculosus
 Argulus arcassonensis - usikker taksonomi
 Argulus bicolor
 Argulus borealis
 Argulus canadensis
 Argulus catostomi
 Argulus chesapeakensis
 stor fiskelus (Argulus coregoni) - Norden, Østersjøen
 Argulus diversus
 Argulus flavescens
 Argulus floridensis
 liten fiskelus (Argulus foliaceus) - Norden, østersjøen
 Argulus funduli
 Argulus fuscus
 Argulus intectus
 japansk fiskelus (Argulus japonicus)
 Argulus laticauda
 Argulus latus
 Argulus lepidostei
 Argulus longicaudatus
 Argulus maculosus
 Argulus meehani
 Argulus megalops
 Argulus melanostictus
 Argulus mississippiensis
 Argulus nobilis
 Argulus piperatus
 Argulus pugettensis
 Argulus rotundus
 Argulus stizostethii
 Argulus varians
 Argulus versicolor
 Slekt Binoculus
 Slekt Chonopeltis
 Slekt Dipteropeltis
 Slekt Dolops
 Slekt Huargulus
 Orden †Cyclida

 Referanser 

 Eksterne lenker 

 Argulidae - oppslaget i WORMS-databasen. Besøkt 5. januar 2014.
 Oversikt over Argulus-arter i USA - United States Environmental Protection Agency. Besøkt 5. januar 2014.

Kategori:Maxillopoda
Kategori:Krepsdyr formelt beskrevet i 1864